ROMÂNIA

JUDEŢUL CLUJ

COMUNA VALEA IERII

CONSILIUL LOCAL

H O T Ă R Â R E

cu privire la aprobarea executării lucrărilor de "Modernizare drumuri de interes local în comuna Valea Ierii, Județul Cluj " pe domeniul public și privat al comunei

 Consiliul Local al comunei Valea Ierii întrunit în şedinţa ordinară din data de 28 februarie 2019,

 având în vedere Certificatul de urbanism nr.1216 din 10.12.2018 eliberat de Consiliul Județean Cluj prin care ne solicită Hotărârea Consiliului Local Valea Ierii în calitate de administrator al domeniul public și privat al comunei,

 văzând raportul nr.398 din 15.02.2019 întocmit de secretarul comunei Valea Ierii,

 în baza prevederilor art.25 şi următoarele din Legea nr.350/2001, cu modificările şi completările ulterioare, privind amenajarea teritoriului şi urbanismul, ale art.36 alin.2 lit.c), alin.5 lit.c), din Legea nr.215/2001, rep., cu modificările şi completările ulterioare,

 în temeiul art.45 din Legea nr.215/2001, rep., cu modificările şi completările ulterioare,

H O T Ă R Ă Ş T E :

 Art.1. Se aproba executarea lucrărilor de " Modernizare drumuri de interes local în comuna Valea Ierii, Județul Cluj" pe domeniul public și privat al comunei Valea Ierii.

 Art. 2. Cu ducerea la indeplinire a prezentei hotărâri se încredinţează primarul comunei Valea Ierii.

 Președinte de ședință, Contrasemnează:

 Constantin Culda Secretar,

 Nelia-Crenguța Mariș

**Nr.11 din 28.02.2019**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***